નવી દિલ્હીઃ ભારતના પૂર્વ વડાપ્રધાન અટલ બિહારી વાજપેયીનું ગુરુવારે સાંજે પાંચ વાગ્યે એઇમ્સમાં નિધન થયું હતું. સરકારે તેમના માનમાં દેશમાં સાત દિવસનો શોક જાહેર કર્યો છે. ભૂતપૂર્વ વડાપ્રધાન તરીકે અટલ બિહારી વાજપેયીએ તેમના કાર્યકાળમાં અનેક મોટા આર્થિક નિર્ણયો લીધા હતા. તેના કારણે ભારતનું સ્થાન વૈશ્વિક ઇકોનોમીમાં ઘણું ઊંચે આવ્યું છે. અહીં એ ઉલ્લેખનીય છે કે વાજપેયી દેશના પ્રથમ વડાપ્રધાન હતા કે જેમને પરંપરાગત એમ્બેસેડરના સ્થાને જર્મનીની લક્ઝરી કાર BMW મળી હતી. વડાપ્રધાન તરીકે વાજપેયીને બ્લેક બુલેટ પ્રુફ BMW આપવામાં આવી હતી.